IDEAS

**PARA UNHA HOMILÍA CON NENOS**

19 MARZO 2023

**40 días camiñando tras o tesouro de Xesús**

**En Xerusalén descobre a LUZ**

**que te ensina ver**

1. **VER: Un pouco cegos**

- **Seguimos camiñando en coresma**, buscando o tesouro, como nos propón Fano. Este domingo imos a Xerusalén onde un cego busca luz para os seus ollos.

- A parte da cegueira dos ollos existen outras cegueiras, todos estamos uns pouco cegos: vemos o externo sen ver o interno no corazón, vemos só o que nos convén, o negativo ou os defectos dos demais. Andamos despistados e non vemos o que hai diante dos nosos narices. Parécenos que unha persoa é feliz polo que ten e non captamos a súa tristeza…

***Cales son as causas destas cegueiras?***

***Como poden curarse?.***

**2.****XULGAR: Xesús é a LUZ que te ensina ver**

 **Que necesitamos acudir a Xesús, o gran oculista, para que:**

 **- Ás** **veces terá que botarnos un pouco de colirio, graduar a vista para detectar a enfermidade que ten nosa vista:** mirar mal a outro, enfados, preguiza, dúbidas, desánimos, mentiras, inxustizas, o egoísmo, a soberbia.

- Outras veces hai que **poñer lentes para:**

 \* Ver con obxectividade, non imparcialmente ao xulgar, criticar ou valorar algo.

 \* Ver o interior, o corazón das persoas.

 \* Ver aos outros con mirada sensible, compasiva, descubrindo os seus problemas…

- Outras veces é un problema máis serio, **hai que operar xa que A FE** está moi débil e necesitamos ver a vida cos ollos de Xesús que son os ollos do Evanxeo. Coa luz da fe vemos a vida coa mirada de Deus, descubrindo os nosos pecados e pedimos perdón. Canta catarata hai que operar!

***Que cegueiras descobres en ti?***

***Que che está pedindo Xesús?***

1. **ACTUAR: Xesús, pon luz nos meus ollos**

- Pensa que o encontro con Xesús supuxo unha transformación grande no cego. E descobre aquelas cegueiras que vives e prepara ben a celebración do Sacramento do Perdón.

- Lembrade que ao bautizarnos entrégase a vela acesa no cirio pascual aos pais e padriños e dicir: *“A vós pais e padriños confíasevos acrecentar esta luz, para que iluminados por Cristo camiñen sempre como fillos da luz”.* Acendede a vela e dicide: *“Ofrecemos a Xesús os nosos ollos para que cure a nosa cegueira e nos axudes a mirar a todos coa mirada de Deus, a mirada de fe e de amor”*.

- Na festa de S. Xosé, rezade polas vocacións, polos pais…

***Que imos facer?***

**LECTURAS**

* **I SAMUEL 16, 1b. 6-7. 10-13a:** ***David é unxido rei de Israel*.**
* **Salmo 22:**

 **R/. O Señor é o meu pastor, nada me falta.**

* **Efesios 5, 8-14: *Levántate de entre os mortos, e Cristo será a luz.***
* **XOÁn 9, 1.6-9. 13-17. 34-38:** *Foi, lavouse, e volveu con vista.* (forma breve)

|  |
| --- |
| **Narrador:**  Naquel tempo, ao pasar, viu Xesús un home cego de nacemento. Entón cuspiu na terra, fixo barro coa saliva, untoullo nos ollos ao cego, e díxolle: **Xesús:** ***-«Vai lavarte*** *á piscina de Siloé (que significa Enviado)».* **Narrador:** El foi, lavouse, e volveu con vista. E os veciños e os que antes adoitaban velo pedir esmola preguntaban: **Veciños:** *-«Non é ese o que sentaba a pedir?».* **Narrador:** Uns dicían: Veciños: *-«O mesmo».* **Narrador:** Outros dicían: **Veciños:** *-«Non é el, pero paréceselle».* **Narrador:** O respondía: **Cego:** *-«Son eu».* **Narrador:** Levaron ante os fariseos ao que fora cego. Era sábado o día que Xesús fixo barro e abriulle os ollos. Tamén os fariseos preguntábanlle como adquirira a vista. El contestoulles: **Cego:** ***-«Púxome barro nos ollos, laveime e vexo».*** **Narrador:** Algúns dos fariseos comentaban: **Veciños:** *-«Este home non vén de Deus, porque non garda o sábado».* **Narrador:** Outros replicaban: **Veciños:** *-«Como pode un pecador facer semellantes signos?».* **Narrador:** E estaban divididos. E volveron preguntarlle ao cego: **Veciños:** *-«E ti, que dis do que che abriu os ollos?».* **Narrador:** El contestou: **Cego:** *-«Que é un profeta».* **Narrador:** Replicáronlle: **Veciños:** *-«Naciches completamente* ***en pecado****, e vasnos dar leccións a nós?».* **Narrador:** E expulsárono. Oíu Xesús que o expulsaban, atopouno e díxolle: **Xesús:** ***-«Crees ti no Fillo do home?».*** **Narrador:** El contestou: **Cego:** *-«E quen é, Señor, para que crea nel?».* **Narrador:** Xesús díxolle: **Xesús:** *-«Estás a velo: o que che está falando, ese é».* **Narrador:** El díxolle: **Cego:** ***-«Creo, Señor».*** **Narrador:** E prostrouse ante el.  ***Palabra do Señor.*** *(Narrador – Xesús – Veciño s- Cego)* |